אוניברסיטת בר-אילן היא ביתו הטבעי של הקונגרס הישראלי, והסביבה האנושית המתאימה ביותר לצמיחתו. ראשית, אוניברסיטת בר-אילן שואפת להיות גורם משפיע בחברה הישראלית, ולא לגדור את עצמה אל תוך היכל השן בלבד. שנית, האוניברסיטה משמשת מקום מפגש פלורליסטי בין כל קצוות הקשת הישראלית, ועל כן מתאימה מאוד כביתו של מיזם שמטרתו לבנות הסכמות בין חלקי האוכלוסייה השונים בישראל. ולבסוף, לאוניברסיטה הכלים האקדמיים והמחקריים שיכולים לבנות את הכלים לבניית הסכמות, בין השאר בעזרת המרכז למשפט יהודי ודמוקרטי בפקולטה למשפטים.